上海市域铁路

上海市域铁路，也叫上海轨道交通市域线，简称市域铁，是服务上海市主城区同新城搭仔近沪城镇、新城间个快速、中长距离个城市轨道交通系统，从属于由市域线、市区线、局域线三個层次组成个上海轨道交通网络。按照上海市城市总体规划，上海会得新造500公里个市域铁路。

运营线路
线路名字 起點站／終點站  首段启用  最近調整 車站數目  运营長度（公里） 列车编组  产权方 运营方上海南金山卫 2012 2025   9  56.4 8节市域C型车中国铁路上海局集团有限公司（上海南站-新桥站）上海金山铁路有限责任公司（新桥站（不含）-金山卫站）中国铁路上海局集团有限公司虹桥2号航站楼浦东1号2号航站楼 2024  -  7  58.5 4节/8节市域C型车上海申铁投资有限公司上海市域铁路运营有限公司总计 15 114.9

形式
按照造个辰光啊是国铁线路，好拿上海市域铁路个线路分成两类。
地铁制式个轨道快线
箇是上海市域铁路个线路主要形式，线路设计、班次服务主要是近郊通勤服务，用市域C型车车型。箇种线路可能有同国铁线路个联络线，开行一部分同国铁联通运行个通勤车次，或者同外省个市域铁路联通运营，比方讲机场联络线、南汇支线、嘉闵线、示范区线、南枫线咾啥个。箇种一般性是上海申通地铁集团有限公司控股个上海市域铁路运营有限公司负责运营。

通勤铁路制式个市域线
箇种线路一开始是国铁来造个，线路走向、车站设置丄可能会得避开建成区、站距大，来勒上海同国铁合作以後纔会得开通勤列车，甚至改造沿线车站，是中国铁路上海局集团有限公司运营个，比方讲金山线。

票价

除开咾早就开通个金山线，所有市域铁路侪执行0.45元/公里个票价。假使讲弗涉及帮地铁个换乘，箇么最低票价就是4块洋钿。换乘个言话，假使弗是出站转乘个说话，倒是没最低票价箇只讲法。

参见 
上海地铁
苏州轨道交通

 参考 

Category:上海交通
Category:上海铁路